Dis 'n jaar sedert die voormalige Protea-kaptein Graeme Smith sy verlowing aan Romy Lanfranchi aangekondig het. Nou is die twee op pad kansel toe.
Graeme het Woensdag op Instagram 'n foto van hom en Romy met sy 239 000 volgelinge gedeel waar sy hom 'n drukkie gee en daarby geskryf: "3 slapies" met 'n ring en hart-emoji daarby.
Romy, 'n prokureur, het sowat ’n week gelede haar kombuistee gevier en sy straal behoorlik. By foto's van die geleentheid, wat sy op Instagram gedeel het, kon sy nie genoeg die vroue in haar lewe bedank en almal wat bygedra het tot die geleentheid nie.